google/wiki40b huggingface dataset:
In Concert (άλμπουμ των Doors)

Τραγούδια

CD 1

1. House Announcer - 2:40

2. Who Do You Love? (McDaniel) - 6:02

3. Alabama Song (Whisky Bar) (Brecht, Weill) - 1:51

4. Back Door Man (Dixon) - 2:22

5. Love Hides (Morrison, Krieger, Manzarek, Densmore) - 1:48

6. Five to One (Morrison, Krieger, Manzarek, Densmore) - 4:34

7. Build Me a Woman (Morrison, Krieger, Manzarek, Densmore) - 3:33

8. When the Music's Over (Morrison, Krieger, Manzarek, Densmore) - 14:50

9. Universal Mind (Morrison, Krieger, Manzarek, Densmore) - 4:54

10. Petition the Lord with Prayer (Morrison, Krieger, Manzarek, Densmore) - 0:52

11. Dead Cats, Dead Rats (Morrison, Krieger, Manzarek, Densmore) - 1:57

12. Break on Through (Morrison, Krieger, Manzarek, Densmore) - 4:42

13. Lions in the Street (Morrison, Krieger, Manzarek, Densmore) - 1:14

14. Wake Up (Morrison, Krieger, Manzarek, Densmore) - 1:21

15. A Little Game (Morrison, Krieger, Manzarek, Densmore) - 1:12

16. The Hill Dwellers (Morrison, Krieger, Manzarek, Densmore) - 2:35

17. Not to Touch the Earth (Morrison, Krieger, Manzarek, Densmore) - 4:14

18. Names of the Kingdom (Morrison, Krieger, Manzarek, Densmore) - 1:29

19. The Palace of Exile (Morrison, Krieger, Manzarek, Densmore) - 2:20

20. Soul Kitchen (Morrison, Krieger, Manzarek, Densmore) - 7:15
CD 2

1. Roadhouse Blues (Morrison, Krieger, Manzarek, Densmore) - 6:13

2. Gloria (Van Morrison) - 6:17

3. Light My Fire (Morrison, Krieger, Manzarek, Densmore) - 9:51

4. You Make Me Real (Morrison, Krieger, Manzarek, Densmore) - 3:06

5. Texas Radio & The Big Beat (Morrison, Krieger, Manzarek, Densmore) - 1:52

6. Love Me Two Times (Morrison, Krieger, Manzarek, Densmore) - 3:17

7. Little Red Rooster (Dixon) - 7:15

8. Moonlight Drive (Morrison, Krieger, Manzarek, Densmore) - 5:34

9. Close to You (Dixon) - 5:26

10. Unknown Soldier (Morrison, Krieger, Manzarek, Densmore) - 4:25

11. The End (Morrison, Krieger, Manzarek, Densmore) - 15:42
Ρέικιαβικ

Ιστορία

Ο πρώτος οικισμός στην Ισλανδία από τους Νορβηγούς εξερευνητές, υπολογίζεται πως χτίστηκε γύρω στο 870 μ.Χ. από τον Ινγκόλφουρ Άρναρσον. Λέγεται πως ο Άρναρσον αποφάσισε που να χτίσει το οικισμό στο με τον παραδοσιακό τρόπο των Βίκινγκς, ρίχνοντας τις δύο κολώνες του θρόνου του στον ωκεανό μόλις φάνηκε η ακτή, και διατάζοντας να χτιστεί στο σημείο όπου οι κολώνες ξεβράστηκαν στη στεριά από το κύμα.
Θεωρείται πως η πόλη πήρε το όνομα της από τους ατμούς που αναδύονταν από ιαματικές πηγές. Η λέξη Ρέικιαβικ μπορεί να μεταφραστεί ως Ο Oρμίσκος του Καπνού, καθώς η κατάληξη «Βικ» σημαίνει ορμίσκος. Μέχρι και σήμερα, η πόλη αναφέρεται ως Ο Κόλπος του Καπνού. 
Η πόλη δεν αναφέρεται σε μεσαιωνικές πηγές παρά μόνο ως αγροτικός οικισμός, αλλά κατά τον 18ο αιώνα η πόλη γνώρισε ραγδαία ανάπτυξη.

Γεωγραφία

Το Ρέικιαβικ βρίσκεται στο νοτιοδυτικό μέρος της Ισλανδίας. Η περιοχή του Ρέικιαβικ διαθέτει χερσονήσους, ορμίσκους, ισθμούς και νησιά. Ο μεγαλύτερος ποταμός που διασχίζει την πόλη είναι ο Ελλιδάα, ο όποιος δεν είναι πλωτός. Η πόλη είναι χτισμένη κυρίως πάνω στην χερσόνησο Σελτγιαρνάρνες, αλλά τα προάστια επεκτείνονται προς τα νότια και τα ανατολικά. Το Ρέικιαβικ είναι μια πολύ αραιοκατοικημένη πόλη και τα εξωτερικά προάστια είναι τόσο αραιοκατοικημένα που μεταξύ των σπιτιών περνούν οι κύριοι αυτοκινητόδρομοι της χώρας.
Facebook Zero

Ιστορία

Τα σχέδια για το Facebook Zero ανακοινώθηκαν για πρώτη φορά στο Mobile World Congress τον Φεβρουάριο του 2010 από τον Chamath Palihapitiya.
Ξεκίνησε επίσημα στις 18 Μαΐου, 2010 σε συνεργασία με 50 παρόχους κινητής τηλεφωνίας σε όλο τον κόσμο.

Υποδοχή και επιπτώσεις

Ένα άρθρο από τον Christopher Mims στο Quartz το Σεπτέμβριο του 2012, δήλωνε ότι το Facebook Zero έπαιξε πολύ σημαντικό ρόλο στην επέκταση του Facebook στην Αφρική μέσα σε 18 μήνες μετά την κυκλοφορία του Facebook Zero, σημειώνοντας ότι οι χρεώσεις δεδομένων μπορεί να είναι μία σημαντική συνιστώσα του κόστους χρήσης κινητής τηλεφωνίας και η άρση αυτών των χρεώσεων μείωσε ένα σημαντικό αντικίνητρο για τους ανθρώπους στην Αφρική, έτσι ώστε να χρησιμοποιήσουν το Facebook.
Το Facebook Zero πιστώθηκε επίσης ως η έμπνευση για μια παρόμοια πρωτοβουλία που ανέλαβε η Wikipedia με τίτλο Wikipedia Zero.
Το Google Free Zone, μια παρόμοια υπηρεσία που δρομολογήθηκε από την Google το Νοέμβριο του 2012, προβλήθηκε από τους σχολιαστές του Διαδικτύου ως εμπνευσμένο από το Facebook Zero και ως μια πιθανή πρόκληση για αυτό.
Το Subsecretaría de Telecomunicaciones της Χιλής έκρινε ότι οι υπηρεσίες Zero-rating (μηδενικής χρέωσης) όπως το Wikipedia Zero, το Facebook Zero και το Google Free Zone, που επιδοτούν τη χρήση δεδομένων κινητής τηλεφωνίας, παραβιάζουν τους νόμους για τη δικτυακή ουδετερότητα (net neutrality) και αναγκάστηκαν να τερματίσουν την πρακτική αυτή μέχρι την 1η Ιουνίου του 2014.
Το 2015, ερευνητές που αξιολογούσαν τον τρόπο με τον οποίο το Facebook Zero διαμορφώνει τη χρήση της τεχνολογίας πληροφοριών και επικοινωνιών στον αναπτυσσόμενο κόσμο διαπίστωσε ότι το 11% των Ινδονήσιων που δήλωσαν ότι χρησιμοποίησαν το Facebook είπαν επίσης ότι δεν χρησιμοποιούν το Διαδίκτυο.  Το 65% των Νιγηριανών, το 61% των Ινδονήσιων και το 58% των Ινδών συμφωνούν με τη δήλωση ότι "το Facebook είναι το Διαδίκτυο" σε σύγκριση με μόλις το 5% στις Η.Π.Α..
Προεδρικές εκλογές στο Αζερμπαϊτζάν (2013)

Προεδρικές εκλογές διεξήχθησαν στο Αζερμπαϊτζάν στις 9 Οκτωβρίου 2013. Ο Ιλχάμ Αλίγιεφ επανεξελέγη για τρίτη συνεχόμενη θητεία και η νίκη του ανακοινώθηκε προτού ανοίξουν οι κάλπες, μέσω εφαρμογής για έξυπνα κινητά τηλέφωνα που λάνσαρε η εκλογική επιτροπή. Η εν λόγω εφαρμογή έδωσε στον Αλίγιεφ ποσοστό 72,6%. Οι παρατηρητές του ΟΑΣΕ ανέφεραν "σημαντικά προβλήματα" κατά την εκλογική διαδικασία. Στην τελική έκθεση του ΟΑΣΕ αναφέρεται μεταξύ άλλων ότι ο υποψήφιος του κυβερνώντος κόμματος είχε κάλυψη από τα ΜΜΕ σε ποσοστό 92%.
Κώμος (έθιμο)

Περιγραφή

Ήταν εύθυμη, παιχνιδιάρικη, πλην όμως τελετουργική πομπή με συνοδεία μουσικής υπό τους ήχους κιθάρας, και  αυλού.
Από τους αρχαίους χρόνους αναφέρεται ο κώμος στις περιγραψές των ιεροτελεστιών με τραγούδι, χορό και μουσική, ωστόσο, χωρίς ακόμα να σχετίζεται με τον Διόνυσο. Το έθιμο αυτό συναντάται συχνά μέχρι και τους ρωμαϊκούς χρόνους, οπότε και αρχίζει να συνδέεται στενά με τη λατρεία του Διονύσου. Στην ελληνική αγγειογραφία συναντάται πολύ συχνά, αν και σχεδόν πάντα σε σχέση με τον Διόνυσο. Έτσι, στη πορεία του χρόνου, ο κώμος γίνεται όλο και πιο αναπόσπαστο μέλος των Διονυσίων εορτών.
Επαρχίες του Καζακστάν

Οι περιφέρειες του Καζακστάν διαιρείται σε 170 επαρχίες (πληθυντικός. καζακικά: аудандар‎, audandar). Οι επαρχίες αναφέρονται παρακάτω, ανά περιφέρεια:
3-υδροξυπροπανικό οξύ

Με υδρόλυση 3-αλoπροπανικού οξέος

Με υδρόλυση 3-αλοοπροπανικού οξέος από αραιό διάλυμα υδροξειδίου του νατρίου παράγεται 3-υδροξυπροπανικό οξύ:

Υδρόλυση 3-υδροξυπροπανονιτριλίου

Με υδρόλυση 3-υδροξυπροπανονιτρίλιου παράγεται 3-υδροξυπροπανικό οξύ:

Με αναγωγή οξοπροπανικού οξέος

Με μερική αναγωγή μηλονικού οξέος παράγεται 3-υδροξυπροπανικό οξύ:
Slash (μουσικός)

Παιδική Ζωή

Ο Σωλ Χαλντσον γεννήθηκε στις 23 Ιουλίου το 1965 στο Παρίσι από Άγγλο πατέρα και Αφροαμερικανίδα μητέρα. Είχε επίσης έναν μικρότερο αδελφό. Ο πατέρας του ήταν ζωγραφος και συχνά σχεδίαζε εξώφυλλα δίσκων και η μητέρα του σχεδιάστρια μόδας και είχε συνεργαστεί με πολλές γνωστές προσωπικότητες όπως οι pointer sisters και ο John Lennon. Όπως ο ίδιος αναφέρει στην βιογραφία του οι γονείς του άκουγαν πολύ μουσική και η δισκοθήκη τους είχε τα πάντα από Μπετόβεν μέχρι Led Zeppelin.
Έζησε τα πρώτα του χρόνια με τον πατέρα του στο Λονδίνο ενώ η μητέρα του έμενε στο Λος Άντζελες λόγω της δουλειάς της. Στις αρχές της δεκαετίας του 70 μετακόμισε μαζί με τον πατέρα του στο Λος Άντζελες και έζησαν μαζί με τη μητέρα του.
Όταν οι γονείς του χώρισαν αυτός και ο αδελφός του έμειναν στο Λος Αντζελες με τη μητέρα του και την γιαγιά του.
Βυζαντινός Αθλητικός Όμιλος

Τμήμα ποδοσφαίρου ανδρών

Το ποδοσφαιρικό τμήμα ανδρών του Β.Α.Ο. δραστηριοποιήθηκε έως και το 1931, οπότε και έπαυσε να λειτουργεί.

Τμήματα υποδομής

Ο Β.Α.Ο. διαθέτει ποδοσφαιρικά τμήματα υποδομής.

Ιστορική αναδρομή

Ο Β.Α.Ο έχει καταφέρει να αγωνιστεί πέντε φορές στην πρώτη κατηγορία του πρωταθλήματος. Τελευταία φορά ήταν την περίοδο 1996-97 οπότε και τερμάτισε τελευταίος έχοντας πετύχει τρεις νίκες, ευτύχησε όμως έχοντας στις τάξεις του το Τζεφ Μαλόουν, αθλητή με μεγάλη καριέρα στο ΝΒΑ, να νικήσει τον Ολυμπιακό που κατέκτησε το τριπλ κραουν στο τέλος της περιόδου. Την περίοδο 2009-10 αγωνιζόταν στην Α΄κατηγορία ΕΚΑΣΘ.

Αγωνιστική περίοδος

Κατά την αγωνιστική περίοδο 2012-13, ο Βυζαντινός Α.Ο. έλαβε μέρος στο Πρωτάθλημα του 1ου Ομίλου Βορρά της Γ' Εθνικής Κατηγορίας, ολοκληρώνοντας τις αγωνιστικές του υποχρεώσεις στην 10η θέση του βαθμολογικού πίνακα.

Τμήμα καλαθοσφαίρισης γυναικών

Το τμήμα καλαθοσφαίρισης γυνιακών του Β.Α.Ο. είναι ανενεργό.

Τμήμα πετοσφαίρισης γυναικών

Ο Β.Α.Ο. διαθέτει τμήμα πετοσφαίρισης γυναικών.

Τμήμα χειροσφαίρισης

Το τμήμα χειροσφαίρισης είναι το μόνο τμήμα σε ομαδικό άθλημα που ο ΒΑΟ έχει κατακτήσει τίτλο σε ανώτατο πανελλήνιο επίπεδο. Έχει κατακτήσει συνολικά δύο κύπελλα, το 1983 και 1984, τα οποία ήταν και τα πρώτα του θεσμού. Το τμήμα χειροσφαίρισης τελικά δεν επιβίωσε και συγχωνεύτηκε με το τμήμα χειροσφαίρισης του Ηρακλή μετά από 30 χρόνια λειτουργίας

Τμήμα πάλης

Το Τμήμα πάλης ιδρύθηκε το 1934 από τους κ.κ. Βαγιάνο & Βαφειάδη και είναι ένα από τα παλαιότερα σωματεία της Ε.Ο.Φ.Π.. 
Έχει αναδείξει αμέτρητους Πρωταθλητές Ελλάδος και πολλούς  πρωταθλητές, σε αγώνες Βαλκανικούς, Μεσογειακούς, Πανευρωπαϊκούς,σε Παγκόσμια Πρωταθλήματα, και σε Ολυμπιακούς Αγώνες. Ανάμεσα τους οι: Γιώργος και Παναγιώτης Ποικιλίδης, Όθων Μοσχίδης, Ιορδάνης Καραγεωργίου, Νίκος Μπαλάσκας, Αναστάσιος Σοφιανίδης κ.α.
Έχει κατακτήσει συνολικά 11 Πρωταθλήματα και 3 Κύπελλα Ελλάδος.

Τμήμα ποδηλασίας

Ο Β.Α.Ο. διαθέτει τμήμα ποδηλασίας.
Καταμάχη Ιωαννίνων

Γεωγραφία - Ιστορία

Η Καταμάχη βρίσκεται κοντά στα όρια με τη Θεσπρωτία στις πλαγιές των ορέων του Σουλίου (Βρυτζάχα). Απέχει 39 χλμ. νοτιοδυτικά της πόλης των Ιωαννίνων και 61,5 χλμ. ανατολικά της Ηγουμενίτσας. Στην ευρύτερη περιοχή του χωριού έχουν βρεθεί ευρήματα (χάλκινα όπλα και εργαλεία) κατοίκησης της περιοχής από την εποχή του Λίθου και του Χαλκού, τα σημαντικότερα των οποίων εκτίθενται στο Αρχαιολογικό Μουσείο Ιωαννίνων. Στη τοποθεσία "Nτομπλίρου" υπάρχουν ερείπια αρχαίου φρουρίου το οποία έχουν χαρακτηριστεί ως ιστορικό διατηρητέο μνημείων και αρχαιολογικός χώρος. 
Μέχρι το 1929 ονομαζόταν Γράσδανη Σύμφωνα με το σχέδιο Καλλικράτης, μαζί με τον Κακόλακκο αποτελούν τη τοπική κοινότητα Καταμάχης που ανήκει στη δημοτική ενότητα Σελλών του Δήμου Δωδώνης και σύμφωνα με την απογραφή 2011 έχει πληθυσμό 52 κατοίκους
Έγκλημα στον Νείλο

Πλοκή μυθιστορήματος

Η πλούσια κληρονόμος Λινέτ Ντόιλ, πρώην Ρίτζγουεϊ (Linnet Doyle),  πρόσφατα παντρεμένη με τον Σάιμον Ντόιλ (Simon Doyle), προσπαθεί να απολαύσει το γαμήλιο ταξίδι τους στην Αίγυπτο, ενώ παράλληλα νιώθει ότι κάποιος την παρακολουθεί με σκοπό να της κάνει κακό. Αυτός ο κάποιος δεν είναι άλλος παρά η φίλη του ζευγαριού, η ξεπεσμένη αριστοκράτισσα Ζακλίν ντε Μπελφόρ, (Jacqueline de Bellefort). Η Μπελφόρ θυμωμένη με το γεγονός ότι η  Ρίτζγουεϊ της έκλεψε τον αγαπημένο της Σάιμον Ντόιλ, παρακολουθεί γεμάτη πικρία και ζήλια το νιόπαντρο ζευγάρι. Μαθαίνοντας η Ντόιλ ότι ο διάσημος ντετέκτιβ Ηρακλής Πουαρό, βρίσκεται και αυτός σε διακοπές στην Αίγυπτο, τον προσεγγίζει με σκοπό να την βοηθήσει να απαλλαγεί από την ενοχλητική παρουσία της πρώην φίλης της. Το ζευγάρι, αποφασίζει να μπει εσπευσμένα στο ποταμόπλοιο «Καρνάκ», που κάνει κρουαζιέρα στον Νείλο, πιστεύοντας ότι έτσι θα χάσει τα ίχνη τους, αλλά η Μπελφόρ είναι και πάλι παρούσα. 

Την ίδια κρουαζιέρα έχει επιλέξει και ο Πουαρό, καθώς και αρκετοί άλλοι, οι οποίοι στη συνέχεια του βιβλίου θα γίνουν οι βασικοί ύποπτοι του φόνου που θα επακολουθήσει. Κάποιο βράδυ και ύστερα από έντονη λογομαχία μεταξύ των δύο γυναικών, η Μπελφόρ πυροβολεί και τραυματίζει στο πόδι τον Σάιμον, και το επόμενο πρωί, η κυρία Ντόιλ βρίσκεται νεκρή.

Ο Ηρακλής Πουαρό αναλαμβάνει τις ανακρίσεις για την ανακάλυψη του ενόχου, αρχίζοντας από την καμαριέρα της κυρίας Ρίτζγουεϊ, Λουίζ Μπουρζέ (Louise Bourget), η οποία όμως αρκετές ώρες μετά θα βρεθεί και αυτή δολοφονημένη. Η συνεπιβάτισσα - συγγραφέας αισθηματικών μυθιστορημάτων Σαλώμη Ότερμπερν (Salome Otterbourne), αποκαλύπτει στον Πουαρό ότι είδε τον δολοφόνο. Αλλά πριν προλάβει να αποκαλύψει ποιός είναι, πυροβολήθηκε έξω από την καμπίνα της. Συνεχίζοντας τις ανακρίσεις, ο Πουαρό θα ανακαλύψει ότι και άλλοι έχουν συμφέροντα από τον θάνατο της Ρίτζγουεϊ, και στο τέλος, φυσικά, θα παραδώσει τον ένοχο στην αστυνομία.
Άγκιντσι

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Άρχουσα τάξη

Με τον γενικό όρο άρχουσα τάξη χαρακτηρίζεται το σύνολο των ατόμων εκείνων που  ασκούν είτε κατά θεσμοθετημένο, είτε κατά άτυπο τρόπο, μια εξουσία μέσα σε μια κοινωνία. Η εξουσία αυτή μπορεί να εκδηλώνεται είτε λαμβάνοντας αποφάσεις αναγκαστικής εφαρμογής, όπως π.χ. οι κυβερνώντες, είτε επηρεάζοντας εκ της κοινωνικής, ή οικονομικής τους θέσης, με δηλώσεις ή ενέργειες, τις διάφορες εκδηλώσεις της κοινωνικής ζωής όπως π.χ. ακαδημαϊκοί, ιεράρχες, τραπεζίτες, επιχειρηματίες, μεγαλοεκδότες κ.λπ.
Κατά συνέπεια τα άτομα αυτά ως σύνολο εκλαμβάνονται ως ιδιαίτεροι παράγοντες στη δράση μιας κοινωνίας. Η άρχουσα τάξη παρατηρείται από την αρχαιότητα μέχρι σήμερα στις κοινωνίες όλων των λαών της Γης και ανεξάρτητα των διαφόρων πολιτευμάτων.
Η Άρχουσα τάξη διαφέρει από την λεγόμενη ανωτέρα τάξη ως προς την άσκηση επιρροής, που μπορεί τα μέλη της δεύτερης να μη ασκούν.
Κρυσταλλοπηγή Φλώρινας

Ιστορία

Ο παλιός οικισμός είναι τουλάχιστον 400 ετών και ιδρύθηκε από Ηπειρώτες και Γρεβενιώτες. Στο χωριό ομιλούταν η βλάχικη γλώσσα.
Στις αρχές του 20ού αιώνα και στη συνέχεια κατά τη διάρκεια του Μακεδονικού Αγώνα, η περιοχή αποτέλεσε επίκεντρο διαμάχης μεταξύ Ελληνικών, Τουρκικών και Βουλγαρικών δυνάμεων για τη διεκδίκηση των εδαφών και τη θρησκευτική κυριαρχία ανάμεσα σε πατριαρχικούς και εξαρχικούς. Η παρουσία των Βουλγάρων αρχηγών Βασίλ Τσακαλάρωφ και Μπορίς Σαράφωφ το 1903 στο χωριό, όπου ζούσαν 345 οικογένειες, εξαρχικές (Βουλγαρικές) και πατριαρχικές (Ελληνικές), υπήρξε η βασική αφορμή για την ολοκληρωτική καταστροφή του χωριού ύστερα από συγκρούσεις Τούρκων και Βουλγάρων. Από την Κρυσταλλοπηγή καταγόταν ο Μακεδονομάχος Βασίλειος Καρατζίδης, ο οποίος πήρε μέρος επίσης στο Βορειοηπειρωτικό Αγώνα και στον Α΄ Παγκόσμιο Πόλεμο με τον ελληνικό στρατό. Σημαντικοί Μακεδονομάχοι από την Κρυσταλλοπηγή ήταν επίσης ο Νικόλαος Γκίτσας, οι αδερφοί Ηλίας και Λάζαρος Κοβάτσης, οι αδερφοί Γεώργιος και Χαράλαμπος Κοβατσίδης και οι Νικόλαος Κύρτσος, Λάζαρος Κύρτσος και Χρήστος Κύρτσος.
Το 1951 το χωριό εγκαταλείφθηκε εντελώς και κάποια χρόνια αργότερα ιδρύθηκε νεότερος οικισμός, το 1957, από 80 οικογένειες βλαχόφωνων της Ηπείρου.
Το καλοκαίρι του 2007 στο χωριό εκδηλώθηκε πυρκαγιά, καθώς και στη θέση Βάρμπα-Σφήκα του δήμου Πρεσπών, η οποία έφτασε μέχρι την περιοχή εισερχόμενη από την γειτονική Αλβανία.
Στην Κρυσταλλοπηγή γίνεται πανηγύρι στην εκκλησία των Αγίων Αναργύρων την 1η Ιουλίου.
Cardiophorus gramineus

Χαρακτηριστικά του ακμαίου

Το σώμα είναι επίμηκες με παράλληλες πλευρές, το μήκος του, περίπου το τριπλάσιο του πλάτους και η διατομή αρκετά κυρτή. Καλύπτεται από λεπτό πλαγιασμένο τρίχωμα με κλίση προς τα μπροστά στο πρόνωτο. Αποκτά μήκος οκτώ έως σχεδόν δέκα χιλιοστόμετρων. Το μεγάλο μέρος του προνώτου είναι κόκκινο, το υπόλοιπο σώμα ομοιόμορφα μαύρο.
Το κεφάλι και τα στοματικά μόρια κλείνονται προς τα κάτω. Το μέτωπο επεκτείνεται προς τα μπροστά, η στρογγυλή επέκταση προβάλλει την ακόλουθη πρώτη πλάκα της κεφαλικής κάψας, τον κλυπέο (Clypeus). Και οι κεραίες εκφύονται κάτω από την άκρη της επέκτασης του μετώπου. Οι κεραίες συνίστανται από ένδεκα άρθρα και είναι ελάχιστα πριονισμένες.
Το πρόνωτο είναι θολωτό και έχει λεπτότατη στιγμάτωση. Με εξαίρεση την οπίσθια άκρη και καμιά φορά στενή λωρίδα στην μπροστινή άκρη ολόκληρο το πρόνωτο είναι κόκκινο. Στις έξω άκρες της βάσης του (Εικ. 2 κάτω πράσινο) ξεκινά από μια κοντή καρίνα (Εικ. 2 κάτω κόκκινο). Κάτω από αυτήν την καρίνα αρχίζει η πλευρική άκρη του προνώτου (Εικ. 2 κάτω μπλε). Αυτή προς τα μπροστά πέφτει στην κάτω πλευρά του προνώτου και διαλύεται πριν φτάσει στην μπροστινή άκρη του προνώτου. Από πάνω δεν φαίνεται καθόλου εξ αιτίας της χονδρής καρίνας. Ο προθώρακας από κάτω επεκτείνεται προς τα μπροστά και επίσης προς τα πίσω. Η στρογγυλή επέκταση προς τα μπροστά καλύπτει τα στοματικά μόρια, εάν το έντομο τραβάει το κεφάλι του πίσω. Η μακρόστενη προέκταση προς τα πίσω είναι μέρος του μηχανισμού εκτίναξης ,χαρακτηριστικό για όλη την οικογένεια. Η προέκταση αυτή χωράει σε αυλάκωση του μεταθώρακα. Στο γένος Cardiophorus σε πλευρική όψη τελειώνει απότομα σαν κομμένη (δεν φαίνεται στην Εικ. 2) .
Στα έλυτρα έχουν πολύ τακτικές παράλληλες σειρές στιγμάτων. Τα μεσοδιαστήματα είναι λίγο κυρτά. Τα πόδια έχουν λεπτούς πενταμερείς ταρσούς. Στα νύχια δεν έχει δόντια .

Βιολογία

Συναντούμε το είδος σε ζεστές δασικές περιοχές, ιδιαίτερα κοντά σε βελανιδιές με παρουσία του μυρμηγκιού Lasius brunneus. Οι προνύμφες ανήκουν στα λεγόμενα σιδηροσκούληκα , συρματοσκούληκα ή σιδηροσκώληκες. Ορύσσουν στο χώμα κοντά σε παλιά δέντρα κυνηγώντας άλλα μικρά αρθρόποδα. Συναντούμε και προνύμφες μέσα σε δέντρα, αλλά μόνο εάν έχει αποσυντεθεί σε χούμος, για παράδειγμα στο βάθος κουφάλων ή σε στοές φτιαγμένες από άλλα έντομα του ξύλου.
Ο βιολογικός κύκλος ολοκληρώνεται σε δύο ή περισσότερα χρόνια. Η νύμφωση πραγματοποιείται το φθινόπωρο. Η νυμφική θήκη κατασκευάζεται στο χώμα σε βάθος 20 έως 30 χιλιοστόμετρων ή σε σάπιο ξύλο. Τα νέα ακμαία διαχειμάζουν στη νυμφική θήκη. Εμφανίζονται την επόμενη άνοιξη σε χαμηλά φυτά και θάμνους κοντά στα δέντρα όπου διαμορφώθηκαν και τρέφονται από γύρη.

Γεωγραφική εξάπλωση

Είναι είδος της Κεντρικής και Νότιας Ευρώπης. Λείπει όμως στα περισσότερα νησιά του Αιγαίου. Προς τα βόρεια ο χώρος διαμονής επεκτείνεται μέχρι το Βέλγιο, Ολλανδία, Γερμανία, Νότια Σουηδία, Πολωνία, Ουκρανία, Κεντρική και Ανατολική Ρωσία. Υπάρχουν και αναφορές από τον Καύκασο
Σπύρος Χατζάρας

Βιογραφικά στοιχεία

Γεννήθηκε τον Οκτώβριο του 1955 στην Αγία Παρασκευή Αττικής. Πατέρας του ήταν ο Αλέξανδρος Χατζάρας και μητέρα του η Ευαγγελία Σχοινά. Είναι έγγαμος με την δημοσιογράφο Μίριανα Χατζάρα που γεννήθηκε και μεγάλωσε στο Βελιγράδι, όπου και συναντήθηκαν.
Σπούδασε οικονομικές επιστήμες στην Ανώτατη Βιομηχανική Σχολή Πειραιώς (σημερινό Πανεπιστήμιο Πειραιώς) και θέατρο στην Σχολή του Εθνικού Θεάτρου. Τον Νοέμβριο του 1973 συμμετείχε ενεργά στην εξέγερση του Πολυτεχνείου και συνελήφθη στις διαδηλώσεις της 18ης Νοεμβρίου από τη Χούντα
Το 1974 ήρθε πρώτος στο διαγωνισμό Χορν του τότε ΕΙΡΤ (η μετέπειτα ΕΡΤ)  για παρουσιαστές - δημοσιογράφους αλλά τελικά δεν προσλήφθηκε για πολιτικούς λόγους. Στην επαγγελματική δημοσιογραφία μπήκε το 1976 από την Ελευθεροτυπία ως καλλιτεχνικός συντάκτης. Έχει εργαστεί στον Ριζοσπάστη, την Νέα Εφημερίδα, την Αυριανή, τις 24 Ώρες, την Ελεύθερη Γνώμη, τον Δημοκρατικό Λόγο, την Νίκη, τον Αναγνώστη, και τον Δημοσιογράφο και τα τελευταία χρόνια συνεργάστηκε με την ΑλφαΕΝΑ, και τον Ελεύθερο Κόσμο.
Το 1978 εξέδωσε το μηνιαίο πολιτιστικό περιοδικό Καλλιτεχνική Επιθεώρηση, και αργότερα το πρώτο ελληνικό περιοδικό της 9ης Τέχνης Tarkidi. Το 1981, μετά την εκλογική νίκη του ΠΑΣΟΚ, προσλήφθηκε στην ΕΡΤ, όπου αρχικά έκανε το ρεπορτάζ του υπουργείου Εθνικής Άμυνας, και στη συνέχεια πολιτικό και διπλωματικό ρεπορτάζ.
Μετά το 1989 έπαιξε ρόλο στη δημιουργία του τηλεοπτικού σταθμού Κανάλι 29 (συμφερόντων Κουρή), και μαζί με άλλους πήρε  την πρωτοβουλία έκδοσης της καθημερινής εφημερίδας «Νίκη». Το 1993 εργάστηκε στον τηλεοπτικό σταθμό STAR και το 1994 ο Σπύρος Χατζάρας τοποθετήθηκε προϊστάμενος στο Γραφείο Τύπου της ελληνικής πρεσβείας στο Βελιγράδι. Το 1999 ανέλαβε το Γραφείο Τύπου στην ελληνική πρεσβεία της Μόσχας, έως τον Οκτώβριο του 2004. Στη Ρωσία, ίδρυσε την ρωσική επιτροπή για την επιστροφή των μαρμάρων του Παρθενώνα, και εξέδωσε στα ρωσικά την μηνιαία «Ελληνική Εφημερίδα». Το 2007 ξεκίνησε το «Δελτίο των 11», στον τηλεοπτικό σταθμό Blue Sky, που διακόπηκε (όπως ισχυρίζεται ο ίδιος) με πολιτική παρέμβαση τον Σεπτέμβριο του 2011. Σήμερα παρουσιάζει διαδικτυακές και ραδιοφωνικές εκπομπές στο axisradio.gr.
Το 2009 ίδρυσε την Επιτροπή Εθνικής Σωτηρίας. Το 2012 ήταν υποψήφιος βουλευτής στην Β΄ Αθηνών με τον ΛΑΟΣ.
Το 2015 εκφώνησε λόγο στους εορτασμούς του μνημοσύνου για τη μάχη του Μελιγαλά όπου ανέφερε ότι έγινε γενοκτονία. 
Έχει εκδώσει τρία βιβλία: «Οι Αθέατοι» (2010), «Η Επανάσταση των Φιλογενών» (2012), «ΕΑΜ-ΕΛΑΣ-ΜΕΛΙΓΑΛΑΣ», (2015).

Ισχυρισμοί

Μεταξύ άλλων ισχυρίζεται ότι οι περισσότεροι Έλληνες πολιτικοί έχουν εβραϊκή καταγωγή, ενώ ισχυρίζεται ότι η Μικρασιατική Καταστροφή και η Οκτωβριανή Επανάσταση ήταν αποτέλεσμα εβραϊκής συνωμοσίας, ότι δεν υπήρξε Φιλική Εταιρεία, ότι ο Αλέξανδρος Μαυροκορδάτος ήταν πράκτορας, ενώ αντίθετα εξυμνεί τον Ιωάννη Καποδίστρια.
Φ. Μάρεϊ Έιμπραχαμ

Βιογραφία

Γεννήθηκε το 1939 στο Πίτσμπεργκ της Πενσυλβάνια και έχει συριακή και ιταλοαμερικανική καταγωγή.
To 1984 πρωταγωνίστησε στην ταινία Αμαντέους υποδυόμενος τον Αντόνιο Σαλιέρι και κέρδισε Όσκαρ και Χρυσή Σφαίρα Α' Ανδρικού Ρόλου, ενώ ήταν υποψήφιος και για BAFTA.
Έχει συμμετάσχει σε πολλές ταινίες, όπως: Όλοι οι Άνθρωποι του Προέδρου, Ο Σημαδεμένος, Το Όνομα του Ρόδου, Σταρ Τρεκ IX: Η εξέγερση, Ανακαλύπτοντας τον Φόρεστερ, Inside Llewyn Davis και Ξενοδοχείο Grand Budapest. Επίσης, έχει δώσει τη φωνή του σε ταινίες κινουμένων σχεδίων, όπως: Isle of Dogs και Πώς να εκπαιδεύσετε τον δράκο σας 3.
Στην τηλεόραση, έχει παίξει στη σειρά Homeland στον ρόλο του Νταρ Αντάλ και έχει λάβει δύο υποψηφιότητες για βραβείο Emmy (2015 και 2018).
Γενετικά Τροποποιημένα Μικροφύκη

Ο όρος γενετικά τροποποιημένα μικροφύκη (GM microalgae) αναφέρεται σε είδη μικροφυκών τα οποία έχουν υποστεί τροποποίηση του γενετικού τους υλικού με τη χρήση μεθόδων της μοριακής βιολογίας και της γενετικής μηχανικής, προκειμένου να παραχθούν στελέχη με βελτιωμένες ιδιότητες.

Γενικά

Πολλοί ερευνητές (Amaro et al 2011; Spolaore et al 2005; Walker et al 2005) επισημαίνουν τη χρηστικότητα των μικροφυκών ως φυσικές πηγές πολύτιμων μακρομορίων όπως τα καροτενοειδή, τα πολυακόρεστα λιπαρά οξέα, τα φυκοκολλοειδή, αλλά και γενικότερα μεταβολιτών προστιθέμενης αξίας προς εμπορική (Spolaore et al 2005), φαρμακευτική (Leon-Banares et al 2004) και ενεργειακή (Costa & Morais 2010) αξιοποίηση. Ωστόσο, πολλά είδη δεν είναι ικανοποιητικά παραγωγικά σε όρους βιομηχανικής παραγωγής και εμπορίου, οπότε οι επιστήμονες καταφεύγουν στην τροποποίηση του γενετικού τους υλικού προκειμένου να βελτιώσουν και να ρυθμίσουν ορισμένα χαρακτηριστικά των φυσικών τους πληθυσμών, ώστε να επιτύχουν βελτιωμένη παραγωγή και απόδοση. Είναι γεγονός ότι λόγω των πολλαπλών χρήσεων των μικροφυκών η ζήτηση των προϊόντων τους αναμένεται να αυξηθεί ραγδαία τα επόμενα χρόνια και πιθανότατα οι ανάγκες θα καλυφθούν με την ανάπτυξη παραγωγικότερων και αποδοτικότερων γενετικών ποικιλιών ως προς τη βιομάζα (Flynn et al 2010). Ωστόσο, υπάρχει έντονη ανησυχία για την περίπτωση βιολογικής μόλυνσης από γενετικά τροποποιημένα μικροφύκη, γεγονός που οδήγησε στην ανάπτυξη μεγάλης κλίμακας περιοριστικής νομοθεσίας, η οποία εμπόδισε μια ευρύτερη χρήση γενετικά τροποποιημένων μικροφυκών (Amaro et al 2011). Μέχρι στιγμής είναι πολύ λίγα τα στελέχη των μικροφυκών στα οποία έχουν γίνει γενετικές τροποποιήσεις, σημαντική εξαίρεση αποτελεί το χλωροφύκος Chlamydomonas reinhardtii το γονιδίωμα του οποίου έχει πλήρως χαρτογραφηθεί. Επίσης, χαμηλή πρόοδος έχει σημειωθεί ως προς την περιγραφή των μηχανισμών που σχετίζονται με τη ρύθμιση της γονιδιακής έκφρασης και σημειώνεται έλλειψη βιολογικών εργαλείων όπως π.χ. αποτελεσματική πυρηνική μετατροπή, διαθεσιμότητα εκκινητών κ.ά.
Αγία Παρασκευή Πλατανόβρυσης Αχαΐας

Ιστορικά στοιχεία

Η Αγία Παρασκευή είναι σχετικά καινούριος οικισμός. Οι κάτοικοί του προήλθαν από τον γειτονικό οικισμό της Πλατανόβρυσης. Αναγνωρίστηκε επίσημα ως οικισμός στις 17/03/1991 και έκτοτε αποτελεί τμήμα της Κοινότητας Πλατανόβρυσης σε όλες τις διοικητικές μεταβολές.